Σιγκέρου Μιγιαμότο

Βιογραφία

Ο Μιγιαμότο γεννήθηκε στις 16 Νοεμβρίου του 1952, στη μικρή ιαπωνική πόλη Σόνεμπε (προάστιο του Κιότο). Η πόλη είχε αρκετές πεδιάδες με ρύζι, λόφους και ποταμάκια όπου ο Μιγιαμότο ξόδευε αρκετό από τον ελεύθερο χρόνο του. Τα παιδικά του χρόνια επηρέασαν πολύ την πορεία του ως σχεδιαστή παιχνιδιών: Το πάθος του για εξερευνήσεις έχει διοχετευτεί σε πολλά παιχνίδια του, όπως το The Legend of Zelda, ενώ χαρακτηριστικό είναι το ότι ο Chain Chomp (από τους πιο γνωστούς εχθρούς του Μario) οφείλει την ύπαρξή του σε μια επίθεση που είχε δεχτεί από ένα σκύλο ο Μιγιαμότο όταν ήταν μικρός. Ο σκύλος αυτός ήταν δεμένος με μια αλυσίδα, όπως ο Chain Chomp, και το όνομά του ήταν Cheru.
To 1970 γράφτηκε στο Kanazawa College of Art και αποφοίτησε 5 χρόνια αργότερα, με αρκετές "δυσκολίες" όπως έχει αναφέρει ο ίδιος. Δυσκολίες οι οποίες είχαν να κάνουν με τα πολλά ενδιαφέροντά του, όπως αυτό για τη μουσική. Το 1977, με πτυχίο στον τομέα του βιομηχανικού σχεδιασμού, συναντήθηκε με τον Χιρόσι Γιαμαούτσι, φίλο του πατέρα του και πρόεδρο της Nintendo, που τότε έφτιαχνε κάρτες για το παιχνίδι Hanafuda. Ο τελευταίος τον προσέλαβε σαν "staff artist".

Στη Nintendo

Το 1980 η σχετικά νέα Nintendo της Αμερικής έψαχνε ένα παιχνίδι που θα την καθιέρωνε στην αγορά των arcade παιχνιδιών. O Μινόρου Αρακάουα πήρε την πρωτοβουλία να βγάλει στην αγορά μεγάλο αριθμό ενός παιχνιδιού με το όνομα Radar Scope. H αποτυχία του ήταν μεγάλη και ο Γιαμαούτσι ανέθεσε στο Μιγιαμότο τη δημιουργία ενός παιχνιδιού που θα μπορούσε να αξιοποιήσει τα μηχανήματα arcade του Radar Scope: η Nintendo θα έβγαινε είτε κερδισμένη, είτε εντελώς χαμένη από το όλο εγχείρημα.
Σε συνεργασία με τους μηχανικούς της Nitendo στην Ιαπωνία, και αφού συνέθεσε τη μουσική σε ένα ηλεκτρονικό πληκτρολόγιο, ο Μιγιαμότο παρουσίασε το Donkey Kong. Το γεγονός ότι είχαν μείνει τόσα arcade machines στη Nitendo τη  βοήθησε τελικά, καθώς το Donkey Kong έγινε τεράστια επιτυχία. Στο παιχνίδι έκαναν την εμφάνισή τους 3 χαρακτήρες που σήμερα αναγνωρίζει κάθε παίκτης: o Donkey Kong (στο ρόλο του κακού τότε), ο Mario  (με το όνομα Jumpman) και η Pauline (ως Lady). Χαρακτηριστικό είναι το ότι ο Mario από τότε έχει εμφανιστεί σε περισσότερα από 200 παιχνίδια. Στις 12 Ιουλίου 2015 έγινε ο πρόεδρος και διευθύνων σύμβουλος της εταιρίας,αφού πέθανε ο μέχρι τότε πρόεδρος Σατόρου Ιβάτα.

Βραβεία και προσωπική ζωή

O Μιγιαμότο ήταν ο πρώτος που συμπεριλήφθηκε στο Hall of Fame της Αμερικανικής Ακαδημίας Διαδραστικής Τέχνης και Επιστήμης, το 1998. Τον Μάρτιο του 2004 ήταν από τους πρώτους στους οποίους απονεμήθηκε αστέρι στο Walk of Fame, που είναι για τα βιντεοπαιχνίδια ότι το Walk of Fame για το Χόλυγουντ. Το Μάρτιο του 2004 του απονεμήθηκε ο τίτλος του Ιππότη (Chevalier), από τη γαλλική ακαδημία των Τεχνών και των Γραμμάτων (Ordre des Arts et des Lettres). Ο ήρωας των πρώτων παιχνιδιών Pokémon ονομαζόταν Σιγκέρου. Επίσης, στις 28 Νοεμβρίου του 2006 η ιαπωνική έκδοση του περιοδικού Time τον συμπεριέλαβε στο άρθρο "60 Χρόνια Ασιατών Ηρώων". Συμπεριλήφθηκε ακόμη και στη λίστα με τους 100 πιο σημαντικούς ανθρώπους του 2007, του αμερικάνικου TIME.
Παρόλες τις επιτυχίες του ο Σιγκέρου Μιγιαμότο χαρακτηρίζεται από ταπεινότητα. Πολλές φορές χρησιμοποιεί το ποδήλατό του για να μετακινείται. Τέλος, όσο παράξενο κι αν ακούγεται, τόσο αυτός όσο και η γυναίκα του σπάνια παίζουν βιντεοπαιχνίδια ενώ κανένα από τα δύο παιδιά τους δεν έχουν εκφράσει ενδιαφέρον να ακολουθήσουν τα βήματά του.
To 2012 τιμήθηκε με το Βραβείο Πρίγκιπας της Αστούριας.

Παιχνίδια του Σιγκέρου Μιγιαμότο

Donkey Kong,  Donkey Kong 3, Donkey Konga, Donkey Kong: Jungle Beat
Donkey Kong Jr, 
Mario Bros., Super Mario Bros., Super Mario Bros.: The Lost Levels, Super Mario Bros. 3, Super Mario World, Super Mario Kart, Mario Paint, Super Mario All-Stars, Super Mario World 2: Yoshi's Island, Super Mario RPG: Legend of the Seven Stars, Super Mario 64, Mario Kart 64, Yoshi's Story, Super Smash Bros., Mario Artist, Mario Party, Paper Mario, Super Mario Advance, Wario Land 4, Luigi's Mansion, Mario Kart: Super Circuit, Super Smash Bros. Melee, Super Mario World: Super Mario Advance 2, Super Mario Sunshine, Yoshi's Island: Super Mario Advance 3, Mario Golf: Toadstool Tour, Mario vs Donkey Kong, Paper Mario: The Thousand-Year Door, Mario Kart DS, Mario vs Donkey Kong 2: March of the Minis, New Super Mario Bros., Mario Kart Double Dash, Super Paper Mario, Super Mario Galaxy
The Legend of Zelda, Zelda II: The adventure of Link, The Legend of Zelda: Link's Awakening, The Legend of Zelda: Ocarina of Time, The Legend of Zelda: Majora's Mask, The Legend of Zelda: Wind Waker, The Legend of Zelda: Four Swords Adventures, The Legend of Zelda: Twilight Princess, The Legend of Zelda Skyward Sword
Devil World, Ice Climber, Mother, F-Zero, Wave Zero, Star Fox, Stunt Race FX, Killer Instinct, Mole Mania, Wave Race 64, Star Fox 64, 1080 Snowboarding, F-Zero X, F-Zero Expansion Kit, Wave Race: Blue Storm, Pikmin, Doshin the Giant, Metroid Prime, Star Fox Adventures, F-Zero GX, F-Zero GP Legend, Eternal Darkness: Sanity's Requiem, Pac-Man VS, Metroid Prime 2: Echoes, Pikmin 2, Star Fox: Assult, Geist, Nintendogs, Wii Sports